NORAKSTS

|  |  |
| --- | --- |
| 29.02.2024. | Nr.3/11 |

###### PROJEKTA “JAUNU SOCIĀLO MĀJOKĻU IZVEIDE JELGAVĀ”

###### IESNIEGUMA IESNIEGŠANA”

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saskaņā ar Pašvaldību likuma 4. panta pirmās daļas 10. punktu, pamatojoties uz Jelgavas valstspilsētas un Jelgavas novada attīstības programmas 2023.-2029. gadam Jelgavas valstspilsētas investīciju plāna rīcības virziena Nr.2 “Veselības un sociālo pakalpojumu pieejamība, iedzīvotāju labklājība” īstenošanai iekļauto investīciju projekta ideju Nr.2.2.2. “Jaunu sociālo mājokļu izveide Jelgavā” un Centrālās finanšu un līgumu aģentūras izsludināto atklātu 1. kārtas projektu iesniegumu atlasi Eiropas Savienības kohēzijas politikas programmas 2021.- 2027. gadam 4.3.1. specifiskā atbalsta mērķa “Veicināt sociāli atstumto kopienu, mājsaimniecību ar zemiem ienākumiem un nelabvēlīgā situācijā esošo grupu, tostarp cilvēku ar īpašām vajadzībām sociāli ekonomisko integrāciju, īstenojot integrētas darbības, tostarp nodrošinot mājokli un sociālos pakalpojumus” 4.3.1.3.  pasākumam “Sociālo mājokļu atjaunošana vai jaunu sociālo mājokļu būvniecība”(turpmāk – 4.3.1.3. pasākuma projektu iesniegumu atlase)

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Iesniegt projekta “Jaunu sociālo mājokļu izveide Jelgavā” (turpmāk – Projekts) iesniegumu 4.3.1.3. pasākuma projektu iesniegumu atlases ietvaros, kur Projekta kopējās izmaksas plānotas 1 140 000,00 *euro* (viens miljons viens simts četrdesmit tūkstoši *euro* un 00 centi), no tām 969 000,00 *euro* (deviņi simti sešdesmit deviņi tūkstoši *euro* un 00 centi)ir Eiropas Reģionālās attīstības fonda finansējums un 171 000,00 *euro* (viens simts septiņdesmit viens tūkstotis *euro* un 00 centi) ir Jelgavas valstspilsētas pašvaldības līdzfinansējums.
2. Projekta apstiprināšanas gadījumā Jelgavas valstspilsētas pašvaldības iestādes “Centrālā pārvalde” Finanšu departamentam ņemt aizņēmumu Valsts kasē Projekta īstenošanai nepieciešamā finansējuma nodrošināšanai:
   1. 2028.gadā priekšfinansējumu – 327 750,00 *euro* (trīs simti divdesmit septiņi tūkstoši septiņi simti piecdesmit *euro* un 00 centi);
   2. 2029.gadā priekšfinansējumu un līdzfinansējumu – 327 750,00 *euro* (trīs simti divdesmit septiņi tūkstoši septiņi simti piecdesmit *euro* un 00 centi).
3. Gadījumā, ja Valsts kases aizņēmums netiek piešķirts Projektā paredzētajā apjomā, finansējuma daļu, par kuru netiek saņemts Valsts kases, finansēt no pašvaldības budžeta līdzekļiem.
4. Pilnvarot Jelgavas valstspilsētas pašvaldības izpilddirektoru veikt visas nepieciešamās darbības Projekta iesniegšanai un īstenošanai, kā arī parakstīt ar Projekta iesniegšanu un īstenošanu saistītos dokumentus.
5. Pilnvarot Jelgavas valstspilsētas pašvaldības iestādes “Centrālā pārvalde” Attīstības un pilsētplānošanas departamenta Projektu vadības nodaļas vadītāju iesniegt Projekta iesniegumu Kohēzijas politikas fondu vadības informācijas sistēmas elektroniskajā vidē.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 29. februārī